**PROJEKTNI ZADATAK**

Projektni zadatak za web aplikaciju za Natječaje i javne pozive, za sustav za ispunjavanje i slanje elektroničkih obrazaca, sustav za evaluaciju i slanje obavijesti o dodjeli/ne dodjeli sredstava iz proračuna Koprivničko-križevačke županije dodijeljenih preko javih poziva i natječaja

Web aplikacija mora sadržavati slijedeće cjeline:

1. **IZRADU NATJEČAJA**

Izrada natječaja osnovna je funkcionalnost aplikacije i sadrži opcije:

1. definiranja općih podataka u natječaju kao što su naslov natječaja, kratki opis natječaja, trajanje natječaja, mogućnost dodavanja sekcija i blokova prilikom kreacije sadržaja natječaja, mogućnost dodavanja tekstualnog i brojčanog unosa, prijenosa datoteke, troškovnika, mogućnost kreiranja tabelarnih unosa
2. Pregled izrađenog natječaja prije objave
3. Objava natječaja (sa opcijama objave, mogućnošću unaprijed određivanja datuma objave natječaja)
4. **PRIJAVU NA NATJEČAJ - JAVNI POZIV**

Prijava natječaja mora omogućiti popis trenutno dostupnih natječaja. Mogućnost korisnika da odabire jedan od ponuđenih natječaja te pokreće akciju prijave na natječaj sa slijedećim koracima:

* prijava u korisničku aplikaciju koja mora ići putem korisničkog imena i lozinke (potrebna je kompatibilnost sa NIAS sustavom)
* Popunjavanje natječaja
* Pregled prijave te povratne informacije o samom prijavljenom natječaju – interakcija administratora sa korisnikom, dopuna prijave putem aplikacije na način da korisnik može vidjeti zatraženu dopunu uz napomenu, promjeniti upisano/učitano, te vidjeti ranije upisani/učitani podataka
1. **EVALUACIJU NATJEČAJA**

Sustav mora biti osmišljen da glavni administrator u aplikaciji dodjeljuje natječaj članovima povjerenstva za dodjelu sredstava (ocjenjivačima). Ocjenjivač otvara natječaj te unosi ocjenu za svaku pojedinu stavku (ocjenjivač NE mora ocijeniti sve stavke). Postupak evaluacije mora sadržavati slijedeće korake:

* Prijavu ocjenjivača u sustav
* Otvaranje natječaja za ocjenjivanje
* mogućnost unosa brojčane ocjene ili opisne ocjene ovisno o uvjetima i kriterijima iz javnog natječaja/poziva, unos komentara
* mogućnost ispisa obrasca za ocjenjivanje.
1. **KONTROLA TROŠKOVA**

Potrebno je kreirati sustav koji je web aplikacija za digitalizaciju, praćenje i upravljanje procesima u svrhu javnog financiranja proračunskih korisnika.

Kroz sustav je potrebno omogućiti unos odobrenih sredstava proračuna nakon završetka javnog poziva/natječaja koji će biti uplaćeni za rad prijavitelja i vidljivi samom prijavitelju (korisniku proračunskih sredstava) te praćenje opravdanosti troškova na način da ih korisnik proračunskih sredstava unosi u sustav.

Sustav mora omogućavati komunikaciju s korisnicima te pohranjivanje dokumenata koji su propisani zakonima ili javnim pozivom.